Diari Oficial de la Generalitat Valenciana


Sumari del DOGV 2148, del 19-11-1993 (1993/829794)

ORDRE de 22 d'octubre de 1993, de la Conselleria d'Educació i Ciència, per la qual s'acorda la modificació del concert educatiu subscrit, pel que fa al nivell d'Educació Especial/Formació Professional, amb el centre docent privat Escuelas de San José (Instituto Politècnico) de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/10/22/(2)/dof/vci/html**

### Dades del document

Número de DOGV
:   2148

Data del DOGV
:   19-11-1993

Secció del DOGV
:   DISPOSICIONS GENERALS

Número del document
:   1993/829794


Data del document
:   22-10-1993

Organisme emissor
:   Conselleria de Educació i Ciència

Tipus de document
:   Ordre

Ordre de 22 d'octubre de 1993, de la Conselleria d'Educació i Ciència, per la qual s'acorda la modificació del concert educatiu subscrit, pel que fa al nivell d'Educació Especial/Formació Professional, amb el centre docent privat Escuelas de San José (Instituto Politécnico) de València.  
Vist l'expedient incoat d'ofici per a la modificació del concert educatiu subscrit al seu dia entre la Conselleria d'Educació i Ciència i el centre docent privat Escuelas de San José (Instituto Politécnico), situat a l'avinguda de Pius XII, núm. 65, de València, amb el número de codi 05906996, d'acord amb el que disposa l'Ordre de 29 de desembre de 1992, d'aquesta conselleria (DOGV de 8 de gener de 1993).  
Atès que a través de l'Ordre de 14 d'abril de 1993, de la Conselleria de Cultura, Educació i Ciència (DOGV de 25 de juny), per la qual es resolen les sol·licituds de renovació i de pròrroga dels concerts educatius vigents fins al 31 d'agost de 1993, es va aprovar la renovació del concert educatiu subscrit, al seu dia, el centre Escuelas de San José (Instituto Politécnico) de València per a tres unitats en el nivell d'Educació Especial/Formació Professional, deficients psíquics.  
Atès l'informe de la Unitat d'Inspecció Educativa que figura en l'expedient, en què es proposa incrementar amb una unitat el concert educatiu en aquest nivell, i tenint en compte la necessitat d'ampliar l'oferta de places d'aquestes característiques a fi d'atendre la demanda social existent, i el fet que no hi ha cap altre institut públic ni centre privat que tinguen autoritzats o implantats aquests ensenyaments, així com la urgent necessitat d'escolarització, que justifica la modificació d'ofici del concert subscrit entre la Conselleria d'Educació i Ciència i el centre esmentat per al nivell d'Educació Especial/Formació Professional.  
Atesos la Llei Orgànica 8/1985, de 3, de juliol, reguladora del Dret a l'Educació; la Llei Orgànica 1/1990, de 3 d'octubre d'Ordenació General del Sistema Educatiu; l'Ordre de 29 de desembre de 1992 (DOGV de 8 de gener de 1993), per la qual es dicta el procediment que cal seguir per a sol·licitar l'accés al règim de concerts previst en la Llei Orgànica 8/1985, de 3 de juliol, per a la Comunitat Valenciana, o la renovació o modificació d'aquests; el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, i el Reial Decret 334/1985, de 6 de març, d'Ordenació de l'Educació Especial (BOE de 16 de març).  
Fent ús de les atribucions que em confereix l'article 35 de la Llei de Govern Valencià,  
ORDENE  
Article únic  
Modificar amb l'increment d'una unitat concertada el concert educatiu subscrit, al seu dia, per al nivell d'Educació Especial/Formació Professional entre la Conselleria de Cultura, Educació i Ciència i el centre docent privat Escuelas de San José (Instituto Politécnico), situat a l'avinguda Pius XII, núm. 65, de València, amb el número de codi 92433274, en compliment de l'Ordre de 14 d'abril de 1993, de la Conselleria de Cultura, Educació i Ciència (DOGV de 25 de juny), per la qual es resolen les sol·licituds de renovació i prorroga dels concerts educatius subscrits amb els centres docents privats. Per tant, aquest centre concertat quedarà, a partir del curs acadèmic 1993-94, amb quatre unitats en el nivell d'Educació especial/Formació Professional.  
DISPOSICIO ADDICIONAL  
Aquesta modificació de l'autorització s'inscriurà en el Registre de Centres Docents de la Comunitat Valenciana.  
DISPOSICIO FINAL  
Contra aquesta ordre, que d'acord amb l'article 109.c de la Llei 30/1992 posa fi a la via administrativa, podrà interposar s'hi recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la publicació al Diari Oficial de la Generalitat Valenciana, comunicant-ho prèviament davant del Conseller d'Educació i Ciència, segons que exigeix l'article 110.3 de la Llei 30/1992.  
València, 22 d'octubre de 1993  
El Conseller d'Educació i Ciència,  
JOAN ROMERO GONZALEZ


Còpia Permalink ELI